**LĪGUMS Nr. \_\_\_\_\_**

**Par detālplānojuma nekustamajā īpašumā Nāburdziņi-Bullīši (Jaunolainē) izstrādi un finansēšanu**

Olainē, 2023.gada \_\_.\_\_\_\_\_\_\_\_\_

**Olaines novada pašvaldība** (nodokļu maksātāja reģistrācijas Nr.LV90000024332), izpilddirektora Ģirta Batraga personā, kurš rīkojas uz Olaines novada pašvaldības nolikuma un Olaines novada pašvaldības domes 2023.gada 21.jūnija sēdes lēmuma “Par detālplānojuma izstrādes uzsākšanu nekustamajā īpašumā Nāburdziņi-Bullīši (Jaunolainē)” (6.prot., \_\_.p.) (turpmāk - PAŠVALDĪBA)

un

**nekustamā īpašuma Nāburdziņi-Bullīši (**kadastra Nr.8080 013 0006) īpašnieces Olgas Dalibas (personas kods 210482-12356, adrese Priežu iela 52, Jaunolaine, Olaines pag., Olaines nov., LV-2127) un Antoņinas Dalibas (personas kods 091185-12126, adrese Meža iela 7-88, Jaunolaine, Olaines pag., Olaines nov., LV-2127) (turpmāk – ĪPAŠNIEKI), no otras puses, abi kopā - „PUSES”, bet katrs atsevišķi „PUSE”, noslēdz šāda satura LĪGUMU, saistošu ne tikai PUSĒM, LĪGUMA slēdzējiem, bet arī viņu tiesību pārņēmējiem:

**1. LĪGUMA PRIEKŠMETS**

Saskaņā ar Olaines novada domes 2023.gada 21.jūnija sēdes lēmumu “Par detālplānojuma izstrādes uzsākšanu nekustamajā īpašumā Nāburdziņi-Bullīši (Jaunolainē)” (6.prot., \_\_.p.) (turpmāk – LĒMUMS), ĪPAŠNIEKS apņemas par saviem līdzekļiem, ievērojot Teritorijas attīstības plānošanas likumu un Ministru kabineta 2014.gada 14.oktobra noteikumus Nr.628 “Noteikumi par pašvaldību teritorijas attīstības plānošanas dokumentiem”, Olaines novada domes 2022.gada 27.aprīļa saistošos noteikumus Nr. SN5/2022 “Olaines novada teritorijas plānojuma teritorijas izmantošanas un apbūves noteikumi un grafiskā daļa” (4.2 redakcija SN 10/2022), citus saistošus normatīvos aktus Olaines novada domes lēmumus un Darba uzdevumu, Līgumā noteiktā kārtībā veikt detālplānojuma izstrādi nekustamā īpašuma Nāburdziņi-Bullīši (kadastra Nr.8080 013 0006), zemes vienībā ar kadastra apzīmējumu 8080 013 0006.

**2. DETĀLPLĀNOJUMA IZSTRĀDĀTĀJS**

2.1.Detālplānojuma izstrādi veiks SIA “Metrum” saskaņā ar līgumu.

2.2. Kontaktpersona par detālplānojuma izstrādes jautājumiem \_\_\_\_\_\_\_\_\_\_\_\_\_\_\_ (tālr.\_\_\_\_\_\_\_\_\_, e-pasts\_\_\_\_\_\_\_\_\_\_).

**3. DETĀLPLĀNOJUMA FINANSĒŠANAS KĀRTĪBA**

3.1. Detālplānojuma izstrādes izmaksas pilnā apmērā sedz ĪPAŠNIEKI.

**4. PUŠU TIESĪBAS UN PIENĀKUMI**

4.1. ĪPAŠNIEKA TIESĪBAS:

 4.1.1. Izvēlēties detālplānojuma izstrādātāju.

4.1.2. Saņemt lēmumu par detālplānojuma izstrādes uzsākšanu un darba uzdevumu detālplānojuma izstrādei.

4.1.3. Saņemt no PAŠVALDĪBAS nepieciešamo informāciju par spēkā esošo Olaines novada pašvaldības teritorijas plānojumu.

4.2. ĪPAŠNIEKA PIENĀKUMI:

* + 1. Noslēgt līgumu ar detālplānojuma izstrādātāju.
		2. Nodrošināt citas darbības, kas nepieciešamas detālplānojuma kvalitatīvai izpildei (tai skaitā, komunikācijas nodrošināšana ar ieinteresētajām personām, sanāksmju iniciēšana problēmjautājumu risināšanai u.c.).
	1. PAŠVALDĪBA apņemas:
		1. Sniegt ĪPAŠNIEKAM un/vai tās pārstāvim visu šī LĪGUMA izpildei nepieciešamo informāciju un atbalstu.
		2. Pieņemt pozitīvus lēmumus par detālplānojumu un tā gaitu, ja ĪPAŠNIEKS veicis visas nepieciešamās darbības, kuras noteiktas LĪGUMĀ un Latvijas Republikā spēkā esošos normatīvajos aktos.
		3. Iesniegt izskatīšanai ar LĒMUMU noteiktās teritorijas izstrādātās detālplānojuma redakcijas uz komiteju un domes sēdi.
		4. Normatīvajos aktos noteiktā kārtībā nodrošināt iedzīvotājiem un institūcijām, kas sniegušas atzinumus par izstrādāto detālplānojuma redakciju, iespēju iepazīties ar šī detālplānojuma galīgo redakciju.
		5. Nodrošināt detālplānojuma dokumentācijas pieejamību sabiedrībai publiskās apspriešanas laikā.
		6. Nodrošināt nepieciešamo atbalstu un telpu pieejamību publiskās apspriedes organizēšanai.
		7. Publicēt Olaines novada pašvaldības mājaslapā www.olaine.lv un Teritorijas attīstības plānošanas informācijas sistēmā TAPIS ar LĒMUMU noteiktās teritorijas izstrādātā detālplānojuma projekta nodošanu publiskajai apspriešanai (un atkārtotai publiskai apspriešanai, ja nepieciešams) un paziņojumus par detālplānojuma apstiprināšanu.
		8. Nodot ĪPAŠNIEKAM un/vai tā pārstāvim detālplānojuma projekta publiskās apspriešanas gaitā Olaines novada pašvaldībā saņemtos priekšlikumus un iebildumus.
		9. Izskatīt, saskaņot administratīvā līguma projektu, par detālplānojuma īstenošanu, pēc administratīvā līguma galīgās redakcijas saskaņošanas ar ĪPAŠNIEKU un pievienot to lēmuma projektam par detālplānojuma galīgās redakcijas apstiprināšanu.

**5. NEPĀRVARAMA VARA**

5.1. Puses tiek atbrīvotas no atbildības par daļēju vai pilnīgu LĪGUMA saistību neizpildi, ja neizpilde notikusi pēc LĪGUMA noslēgšanas nepārvarama spēka vai ārkārtēju apstākļu ietekmes rezultātā, kurus attiecīgā PUSE nevarēja ne paredzēt, ne novērst, ne ietekmēt. Šādi apstākļi ir stihiskas nelaimes, dabas katastrofas, kara darbība, blokāde, izmaiņas normatīvo aktu regulējumā par detālplānojuma izstrādi. Par augstākminēto apstākļu iestāšanos Puse, kura atsaucas uz iepriekšminētajiem apstākļiem, rakstiski brīdina otru Pusi desmit dienu laikā no attiecīgo apstākļu iestāšanās brīža.

**6. LĪGUMA DARBĪBAS TERMIŅŠ UN IZBEIGŠANAS KĀRTĪBA**

* 1. LĪGUMS stājas spēkā ar tā parakstīšanas brīdi un ir spēkā līdz PUŠU saistību pilnīgai izpildei.
	2. Detālplānojuma izstrādes ietvaros noteikti sekojoši detālplānojuma projekta izstrādes termiņi:
		1. Paziņojumi un publiskās apspriedes pasākumi organizējami, un detālplānojuma projekts iesniedzams atbilstoši LĪGUMĀ noteiktajam, vai atbilstoši 2014.gada 14.oktobra Ministru kabineta noteikumu Nr.628 "Noteikumi par pašvaldību teritorijas attīstības plānošanas dokumentiem" vispārīgajam regulējumam, ja konkrētajai rīcībai netiek noteikts cits termiņš LĪGUMĀ;
		2. Detālplānojuma LĪGUMA izpildes termiņš ir 2 (divi) gadi no LĒMUMA stāšanās spēkā.
		3. Jebkura no PUSĒM ir tiesīga izbeigt LĪGUMU vienpusējā kārtā, ja kāda no PUSĒM pārkāpj LĪGUMA noteikumus, piecas darba dienas iepriekš rakstveidā vai ar drošu elektronisko parakstu parakstītu paziņojumu, paziņojot par to otrai PUSEI.

**7. CITI NOTEIKUMI**

7.1. Strīdus un domstarpības, kas rodas sakarā ar LĪGUMU, PUSES risina sarunu ceļā, bet, ja nav iespējams rast abpusēji pieņemamu variantu, strīdus izskata Latvijas Republikas normatīvajos aktos noteiktajā kārtībā - Latvijas Republikas tiesā.

7.2. Jebkuri grozījumi šajā LĪGUMĀ stājas spēkā pēc tam, kad tie ir sastādīti rakstveidā un tos ir parakstījušas abas PUSES.

7.3. LĪGUMA daļu nosaukumi ir lietoti tikai ērtākai LĪGUMA pārskatāmībai, un tie nevar tikt izmantoti LĪGUMA tulkošanai vai interpretācijai.

7.4. LĪGUMS sastādīts latviešu valodā uz 2 (divām) lapām, divos eksemplāros, pa vienam eksemplāram katrai PUSEI.

**8. PUŠU REKVIZĪTI**

|  |  |
| --- | --- |
| **DOME:**Olaines novada pašvaldībaPVN reģistrācijas Nr.LV90000024332,Adrese: Zemgales iela 33, Olaine, Olaines novads, LV-2114Izpilddirektors Ģirts Batrags | **ĪPAŠNIEKI:**Olga DalibaPersonas kods: 210482-12356Adrese: Priežu iela 52, Jaunolaine, Olaines pag., Olaines nov., LV-2127Antoņina Daliba personas kods: 091185-12126Adrese: Meža iela 7-88, Jaunolaine, Olaines pag., Olaines nov., LV-2127 |